કેન્દ્રીય સામાન્ય બજેટમાં કૃષિક્ષેત્ર અને ગ્રામીણ વિકાસ માટે અનેકવિદ્ય યોજનાઓની જાહેરાત કરીને નાણાપ્રધાન અરુણ જેટલીએ દેશના કૃષિ અને ગ્રામ્ય વિકાસને વધુ પ્રોત્સાહન અને વેગ આપવાનો પ્રયાસ કર્યો હતો. નાણા પ્રધાન અરુણ જેટલીએ જણાવ્યું હતું કે તેમનું બજેટ નવ સ્તંભ પર આધારિત છે જેમાં ફાઈનાન્સિયલ ફેક્ટર, ટેક્સ રિફોર્મ, એગ્રીકલ્ચર, રુરલ, સોશિયલ, રોજગાર, ધિરાણ, મૂડીરોકાણ અને ગવર્નન્સનો સમાવેશ થાય છે. કૃષિ ક્ષેત્ર માટે નાણાપ્રધાન અરુણ જેટલીએ રૂ. ૩૫,૯૮૪ કરોડ ફાળવ્યા છે. ગ્રામ્ય ક્ષેત્ર માટે રૂ. ૮૭,૭૬૧ કરોડના બજેટની ફાળવણી કરી છે. એ જ રીતે મનરેગા માટે રૂ. ૩૮,૫૦૦ કરોડની જંગી ફાળવણી કરી છે. સાથે સાથે નાણાપ્રધાન અરુણ જેટલીએ પીએમ ગ્રામ સડક યોજના હેઠળ રૂ. ૯૭,૦૦૦ કરોડ ફાળવ્યા છે. એટલું જ નહીં ગ્રામ્ય વીજળીકરણ અંગે મહત્ત્વની જાહેરાત કરતા કેન્દ્રીય નાણાપ્રધાન અરુણ જેટલીએ જણાવ્યું છે કે ૧ મે, ૨૦૧૮ સુધીમાં દેશના તમામ ગામોમાં વીજળી પહોંચી જશે. એ જ રીતે નાણાપ્રધાન અરુણ જેટલીએ ઈન્ફ્રાસ્ટ્રકચર માટે રૂ.૨,૨૧,૨૪૬ કરોડ ફાળવ્યા છે. આ ઉપરાંત સિંચાઈ પ્રોજેક્ટ માટે